બીજા માને છે કે ૧૦૦ ટકા પ્રીમિયમ રીડેવલપમેન્ટની સ્કીમને અસર કરે જ છે. ડીકે રિયલ્ટર્સના મૅનેજિંગ ડિરેક્ટર દક્ષેશ કડકિયા કહે છે, ‘અત્યાર સુધી બિલ્ડરો ટેનન્ટ એરિયા પર પચાસ ટકાનો ફાયદો મેળવતા હોય અને જો પૂરેપૂરું પ્રીમિયમ ફ્લાવરબેડ, બાલ્કની જેવા પચીસ ટકાના એરિયા પર ભોગવવું પડે તો બે વસ્તુ થઈ શકે. એક તો તેમના દ્વારા ભરાયેલો આ વધારાનો પૈસો તેઓ વેચાણમાંથી વસૂલ કરશે અને બીજું, અમુક સગવડ આપવામાં ઘટાડો થશે અને ભાવવધારાનો બોજ ચોક્કસ વધશે. અત્યારે રિયલ એસ્ટેટ સેક્ટર દ્વિધામાં છે. નવેમ્બરથી જાન્યુઆરી આ ત્રણ મહિનામાં અમને રિયલ એસ્ટેટની કિંમત માટે ખાસ કરીને બહારથી ઘણી ઇન્ક્વાયરી આવે છે. આ અમેન્ડમેન્ટ જો લાગુ કરવામાં આવશે તો આપોઆપ જ રિયલ એસ્ટેટના ભાવ વધી જશે, પણ ફરી પાછો અહીં એક વળાંક આવે છે કે કોઈ ખરીદદાર જ નહીં હોય તો આ કિંમત ફરી પાછી ઓછી થશે.’